《章仓席上》
宋代·刘宰

官舍若幽居，四围山水绿。
中有超诣士，簿书厌拘束。
邂逅文字饮，交契如金玉。
朱弦发清音，纹楸理新局。
一杯复一杯，夜阑更秉烛。
木落夫宇宽，蟹肥酒初熟。
相期壮观游，凭高重送目。
勿令儿曹知，此味我所独。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。